Prudential BSN Takaful

Prudential Plc

Prudential plc mempunyai sejarah panjang di dalam industri bermula seawal 1848 dan menjadi antara peneraju utama dalam perkhidmatan insurans dan pencen di United Kingdom. Prudential juga adalah salah satu syarikat yang telah memberikan pampasan kepada mangsa-mangsa yang terlibat dengan tragedi kapal Titanic. Dengan sejarah panjang di dalam bidang insurans dan perkhidmatan kewangan, kini Prudential adalah salah satu kumpulan perkhidmatan kewangan yang terbesar di dunia. Di Malaysia, Prudential telah bertapak semenjak lebih daripada 80 tahun yang lalu melalui Prudential Assurance.

Bank Simpanan Nasional

Bank Simpanan Nasional pula telah ditubuhkan pada 1974 dan dilancarkan secara rasmi oleh Allahyarham Tun Abdul Razak, Perdana Menteri Malaysia yang kedua. Dengan pelancarannya, semua tugas dan tanggungjawab di bawah Akta Bank Simpanan Pejabat POS telah di ambil alih oleh Bank Simpanan Nasional. Mempunyai lebih daripada 9 juta pemegang akaun, 5100 kakitangan yang berdedikasi serta lebih daripada 400 cawangan di seluruh Malaysia.

Sinergi mantap dua jenama terkemuka

Gabungan dua institusi kewangan terkemuka di dalam industri masing-masing telah menghasilkan sebuah sinergi yang padu dan membentuk sebuah asas yang kukuh. Prudential Assurance yang telah bertapak lama mempunyai kepakaran dalam pengedaran agensi manakala BSN pula membawa imej korporat yang prestij iaitu sebuah Badan Berkanun di bawah Kementerian Kewangan Malaysia. Dengan jenama dan identiti yang dibawa oleh kedua-dua syarikat ini, PruBSN telah mencapai perkembangan yang pesat di dalam industri Takaful negara.

Pencapaian PruBSN

Secara umum, kejayaan PruBSN telah digerakkan oleh perunding-perunding Takaful (atau dipanggil Mujahid Takaful di kalangan mereka) yang tidak mengenal erti lelah dalam menyebarkan khasiat dan kepentingan Takaful kepada masyarakat. Dengan tenaga kerja sebanyak 1600, ia telah meletakkan PruBSN sebagai salah sebuah syarikat penyedia takaful terbaik di Malaysia. Setakat Januari 2015, PruBSN telah menduduki tempat pertama untuk penguasaan pasaran industri Takaful di Malaysia. Ejen dan perunding ini dilahirkan oleh agensi-agensi terkemuka di bawah PruBSN. Antara agensi baru yang sedang meningkat naik sekarang adalah Madinah Group. Manakala beberapa agensi terkemuka lain yang telah bertapak lama adalah Muqmeen Group, Ansari Wealth Associates (A.W.A) dan Al-Isra' Associates.

Budaya dan nilai ejen-ejen PruBSN

Semenjak daripada tahun penubuhannya, PruBSN adalah syarikat utama yang memegang pasaran Takaful terbesar di Malaysia. Ini didorong oleh ejen dan perunding Takaful yang sentiasa proaktif dan gigih. Mereka memegang misi untuk mengtakafulkan masyarakat melalui penyebaran khasiat takaful kepada umum. Takaful, adalah sebuah konsep tolong-menolong antara peserta yang menyertai sumbangan Tabarru' yang diuruskan oleh operator Takaful. Ejen-ejen ini menekankan konsep bantu-membantu sesama insan melalui sumbangan Takaful yang dibayar setiap bulan. Bagi orang Islam, terdapat ganjaran pahala bagi sesiapa yang mengikhlaskan sumbangan bulanan mereka untuk membantu peserta lain seperti mana peserta-peserta lain meniatkan sumbangan mereka untuk membantu kelompok peserta lain di dalam tabung Tabarru' tersebut.

Pelancaran PruBSN Mobility

Selaras dengan kemajuan teknologi, PruBSN adalah operator Takaful yang terkehadapan sekali dalam mengoptimumkan teknologi untuk objektif Hijau. PruBSN telah memperkenalkan aplikasi terbaru, iaitu PruBSN Mobility, aplikasi telefon pintar yang boleh mengurangkan pelepasan karbon (penggunaan kertas dan mesin cetak) serta menjimatkan masa.
Seperti namanya, ia menggambarkan fleksibilti dan kepantasan. Pelanggan tidak perlu lagi menghabiskan masa dengan mengisi borang, dan pada masa yang sama mereka berpeluang membantu mengurangkan pelepasan karbon melalui penggunaan borang secara elektronik. Ejen boleh menyatakan sebut harga pada harga tepat berdasarkan butiran dan profil pelanggan serta selepas penyerahan butiran tersebut, malah segala penandatanganan perjanjian dilakukan melalui aplikasi tersebut. 
Aplikasi ini boleh digunakan pada iPad dan Tablet yang mempunyai pelantar iOS dan Android.